Федерико Гарсия Лорка
Завръщане от разходка

Превод от испански: Ралица Маркова, 2008

chitanka.info

Разкъсан съм от небесата в този град,

от улиците му, напомнящи змия,

и там, където всичко се превръща на кристал,

там ще оставя да порасне моята коса.

Като нямото дърво с отсечените клони,

като детето с бледен лик, подобен на яйце.

Като вопъла сподавен на разбитото лице

И зад стъпките ми сухи — тези парцаливи локви.

Като обръча на безграничната умора

и удавената пеперуда на мастилницата ми сега.

И всеки ден с лицето си различно сблъсквам се

                                                                        отново.

Разкъсан съм от небесата в този град!

(Из стихосбирката „Поетът в Ню Йорк“, 1930)

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.